plassen+vår

=Naturlekeplassen til utegruppa= September 2014

==Vi i bjørnehula har de siste ukene samarbeidet om å lage en naturlekeplass. Barna hadde mange ideer og sammen med barnegruppen lagde vi en plan. ==

Husker, gapahuk, balansetau, hengekøye, soverom med seng, bålplass, lang sklie, basseng, trampoline, fjell, trær, utedo, skap, hytte
"Vi kan lage bassenget nedenfor fjellet sånn at vi bare kan skli rett ned i det" sitat fra et av barna.

Hva må vi gjøre?

Samarbeide, rydde, plukke søppel, jobbe, hjelpe hverandre.
"Vi kan spørre om noen foreldre kan være med på en dugnad, eller spørre noen "jobbfolk" :) sitat fra et av barna




 * Det er ganske mye å gjøre på plassen vår før vi kan begynne å bygge. Det er blandt annet veldig mye stein der vi har tenkt å sette opp gapahuken. Derfor tar vi å samler masse stein og kaster det ned en skrent. I begynnelsen tar mange av barna en og en stein med seg, men etterhvert ser de hvor mange de klarer å samle i hendene på en gang. Det er veldig gøy å prøve å kaste over greinene eller så langt som mulig.**




 * Hva trenger vi til en gapahuk? **


 * Barna samler store stokker som de finner **
 * i skogen og samarbeider om å bære de bort til plassen vår. Noen**
 * jobber veldig bra to og to, i mens andre klarer store stokker helt selv.**




 * Vi samler granbar som skal ligge i bunn av gapahuken **
 * "Det stikker ganske mye, men jeg klarer det" **
 * Barna er med å knyter sammen stokkene, men det tar jo litt tid. Så når gapahuken begynner å ta form blomstrer gleden :)**




 * Vi skal lage "balansebane" og da trenger vi tau. Da er det veldig**
 * godt med flittige medhjelpere som kan være med å måle opp**
 * og kutte tauet.**


 * Barna var selv med å utformet hvordan de ville ha balansebanen. Det var viktig at vi ikke valgte et sted hvor det var mange store steiner på bakken. Hvor lang skal den være? Hvor høy? Underveis fant de ut at det var litt vanskelig å komme seg opp, derfor måtte vi knytte tauet slik at de kunne bruke det som et hjelpemiddel til å komme seg opp.**




 * Vi har fortsatt litt tau igjen. Hva kan vi bruke det til? Utegruppa har veldig lyst på en huske. Helst med et slags sete. Hva kan vi bruke da? Pinne! Vi går på jakt etter en lang pinne som ikke er for tynn. Noen kommer tilbake med en som har riktig størrelse, men den er råtten og vil knekke fort. Etter litt om og men finner de en, men den er litt for lang så da må den sages til. På bildet ser dere to av barna som gir fart til en meget fornøyd tredjemann.**
 * Det er bare plass til en på huska så det er viktig med god kø-kultur. Neste gang lager vi en større huske, med plass til ihvertfall to sier et av barna.**

//** Barna skal ta i bruk fantasi, kreativitet og skaperglede. Å gjøre eller skape noe i fellesskap skaper samhørighet. Kunst, kultur og kreativitet (Rammeplanen 3,3). **//


 * Ved å lage noe i fellesskap som gir mye glede ser vi at skapergleden vokser og barna blir inspirert til veien videre. Barna har en enorm fantasi og har allerede begynt på nye prosjekter på plassen vår. Blandt annet var det en gruppe som tok inspirasjon fra gapahuken og lagde en liten hytte av pinner som de samlet mot en busk. Det de er aller ivrigst på å få laget er en utedo. For hvor skal vi gå på do? Ja, vi kan gå i buskene, men vi har mye heller lyst på en utedo :) **